
REPUBLIKA HRVATSKA						      
TRGOVAČKI SUD U SPLITU
Split, Sukoišanska 6						
U   I M E   R E P U B L I K E    H R V A T S K E
R J E Š E N J E
	Trgovački sud u Splitu, po sucu Velimiru Vukoviću, kao stečajnom sucu, u stečajnom postupku povodom prijedloga predlagatelja FINA – Regionalni centar Split, OIB: 85821130368, Split, Mažuranićevo šetalište 24 b., za otvaranjem stečajnog postupka nad dužnikom  EKO BALKAN j.d.o.o. za zbrinjavanje otpada i usluge, OIB: 93731496891, Labin, Cesta dr.Franje Tuđmana 35, dana 28. rujna   2017. godine
r i j e š i o    j e
             Odbacuje se prijedlog predlagatelja- FINA – Regionalni centar Split za otvaranje stečajnog postupka nad dužnikom EKO BALKAN j.d.o.o. za zbrinjavanje otpada i usluge, OIB: 93731496891, Labin, Cesta dr.Franje Tuđmana 35.
Obrazloženje: 
	FINA -Regionalni centar Split je ovom sudu dana  31.kolovoza  2017. godine,  na temelju odredbe čl. 110. Stečjanog zakona,  podnijela  prijedlog za otvaranje  stečajnog postupka nad dužnikom EKO BALKAN j.d.o.o. za zbrinjavanje otpada i usluge, OIB: 93731496891, Labin, Cesta dr.Franje Tuđmana 35.
	U podnesenom prijedlogu navedeno je da dužnik na dan 23. kolovoza 2017. godine, u Očevidniku redoslijeda osnova za plaćanje, ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 23.402,95 kuna, kao i da prema podacima koji su dostavljeni od Hrvatskog zavoda za mirovinsko osiguranje, dužnik ima jednog zaposlenog.
	Dužnik EKO BALKAN j.d.o.o. za zbrinjavanje otpada i usluge, OIB: 93731496891, Labin, Cesta dr.Franje Tuđmana 35. , je ovom sudu dana 08. rujna 2017. godine  dostavio  potvrdu FINE-Regionalnog centra Split  o blokadi računa i novčanih sredstava ovršenika (ovdje dužnika)  , Klasa:110-07/17-01/32, Ur.broj:08-514-17-7372 od 08. rujna 2017. godine.

	Kako  iz potvrde FINE-Regionalnog centra Split o blokadi računa i novčanih sredstava ovršenika (ovdje dužnika)  od 08. rujna  2017. godine prozlazi da je dužnik  do  odluke o 

prijedlogu za otvaranjem stečajnog postupka postao sposoban za plaćanje, to u smislu čl. 5. Stečajnog zakona („Narodne novine“ 71/15., dalje: SZ) nema uvjeta za provođenje postupka.
Slijedom navedenog, a temeljem odredbe čl. 115. st. 1. SZ-a, odlučeno je kao u izreci ovog rješenja.
U Splitu, 28. rujna   2017. godine

 									S U D A C
	
									Velimir Vuković  


POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pisanim putem u tri primjerka, a o istoj odlučuje Visoki trgovački sud Republike Hrvatske.

